后在南昌，议者以为金人自蕲黄渡江，陆行二百余里可至。九月，诏以刘率所部自姑孰移军屯江州，以为南昌屏障。十月，金人陷黄州，得小舟，毁民居为筏，以舟引之而行，集英殿修撰、荆湖沿江措施副使王义叔闻敌逼进黄州，引舟遁去。刘在江州，日与朝奉大夫韩梠置酒高会，金人自黄州渡江三日，竟未发觉，以为蕲黄间小盗，遣前军统制王德于兴国军大冶拒之，始知金人至，遂遁。十一月，隆佑太后自吉州至虔州，司勋司员外郎冯檝贻书刘，劝刘出兵掩敌，大略曰：“敌深入，兵家之忌，又进则距山，非敌之能也，观村人之强壮者，尚敢与之敌，其闲胜负亦或相半，岂